**projektas**

**reg. Nr. T-**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės administracijos direktoriaus ir direktoriaus pavaduotojo atleidimo iš pareigų ir pavedimo laikinai eiti administracijos direktoriaus pareigas**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 13 straipsnio 3 dalies 3 punktu, 16 straipsnio 2 dalies 9 punktu, 20 straipsnio 4 dalimi, 29 straipsnio 2 ir 3 dalimis, Lietuvos Respublikos valstybės tarnybos įstatymo 30 straipsnio 1 dalies 1 punktu, 48 straipsnio 5 dalimi, 51 straipsnio 1 dalies 6 punktu, 3 dalimi, Lietuvos Respublikos darbo kodekso 127 straipsnio 6 dalimi, atsižvelgdama į Pasvalio rajono savivaldybės mero 2019 m. balandžio 17 d. siūlymą Nr. MV-24 siūlymą, Pasvalio rajono savivaldybės taryba nusprendžia:

1. Atleisti Rimantą Užuotą 2019 m. balandžio 17 d. iš Pasvalio rajono savivaldybės administracijos direktoriaus pareigų, pagal Lietuvos Respublikos valstybės tarnybos įstatymo 51 straipsnio 1 dalies 6 punktą, išmokant jam priklausantį darbo užmokestį, piniginę kompensaciją už 2018-04-17–2019-04-17 laikotarpio nepanaudotas kasmetines atostogas, išeitinę išmoką Lietuvos Respublikos valstybės tarnybos įstatymo Nr. VIII-1316 pakeitimo įstatymo 3 straipsnio 3 dalimi nustatyta tvarka.

2. Atleisti Paulių Petkevičių 2019 m. balandžio 17 d. iš Pasvalio rajono savivaldybės administracijos direktoriaus pavaduotojo pareigų, pagal Lietuvos Respublikos valstybės tarnybos įstatymo 51 straipsnio 1 dalies 6 punktą, išmokant jam priklausantį darbo užmokestį, piniginę kompensaciją už 2018-05-14–2019-04-17 laikotarpio nepanaudotas kasmetines atostogas, išeitinę išmoką Lietuvos Respublikos valstybės tarnybos įstatymo Nr. VIII-1316 pakeitimo įstatymo 3 straipsnio 3 dalimi nustatyta tvarka.

3. Pavesti Pasvalio rajono savivaldybės administracijos Bendrojo skyriaus vedėjai Rasai Gedvilienei eiti Pasvalio rajono savivaldybės administracijos direktoriaus pareigas tol, kol bus paskirtas Pasvalio rajono savivaldybės administracijos direktorius naujai kadencijai, mokant 40 procentų pareiginės algos priemoką už pavadavimą, kai laikinai atliekamos Pasvalio rajono savivaldybės administracijos direktoriaus pareigybei nustatytos funkcijos, nuo 2019 m. balandžio 18 d. iki kol bus paskirtas Pasvalio rajono savivaldybės administracijos direktorius, bet ne ilgiau kaip iki 2019 m. spalio 18 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-04-08

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės administracijos direktoriaus ir direktoriaus pavaduotojo atleidimo iš pareigų ir pavedimo laikinai eiti administracijos direktoriaus pareigas**

**2019-04-08**

Pasvalys

**1. Problemos esmė**

Lietuvos Respublikos vietos savivaldos įstatymo (toliau – Įstatymas) 13 straipsnio 3 dalies 3 punkte nurodyta, kad pirmajame išrinktos naujos savivaldybės tarybos posėdyje priimamas sprendimas dėl savivaldybės administracijos direktoriaus (direktoriaus pavaduotojo) atleidimo iš pareigų, nes baigėsi jo įgaliojimų laikas, ir savivaldybės mero siūlymu dėl pavedimo savivaldybės administracijos direktoriui, savivaldybės administracijos direktoriaus pavaduotojui ar kitam savivaldybės administracijos valstybės tarnautojui eiti savivaldybės administracijos direktoriaus pareigas tol, kol bus paskirtas savivaldybės administracijos direktorius (direktoriaus pavaduotojas) naujai kadencijai.

Pagal Lietuvos Respublikos valstybės tarnybos įstatymo 51 straipsnio 1 dalies 6 punktą valstybės tarnautojas atleidžiamas iš pareigų, kai baigiasi politinio (asmeninio) pasitikėjimo valstybės tarnautoją į pareigas pasirinkusio valstybės politiko ar kolegialios valstybės institucijos įgaliojimai. Pažymėtina, kad savivaldybės administracijos direktorius (direktoriaus pavaduotojas) į pareigas skiriamas savivaldybės mero teikimu savivaldybės tarybos sprendimu savivaldybės tarybos įgaliojimų laikui politinio (asmeninio) pasitikėjimo pagrindu (Įstatymo 29 straipsnio 3 dalis).

Valstybės tarnybos įstatymo 51 straipsnio 1 dalies 6 punkte nurodytu pagrindu (baigiasi politinio (asmeninio) pasitikėjimo valstybės tarnautoją į pareigas pasirinkusio kolegialios valstybės institucijos įgaliojimai) atleistam iš pareigų politinio (asmeninio) pasitikėjimo valstybės tarnautojui vieno mėnesio vidutinio darbo užmokesčio dydžio išeitinė išmoka mokama, jeigu jis ėjo pareigas ne mažiau kaip pusę jį į pareigas pasirinkusio valstybės politiko ar kolegialios valstybės institucijos teisės aktuose nustatytos kadencijos trukmės. Ši išeitinė išmoka politinio (asmeninio) pasitikėjimo valstybės tarnautojui išmokama praėjus mėnesiui nuo jo atleidimo iš pareigų dienos. Jeigu iki šios išmokos išmokėjimo asmuo pradėjo eiti valstybės tarnautojo pareigas ar buvo priimtas į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke, išeitinė išmoka mokama tik už laikotarpį iki asmens priėmimo į valstybės tarnautojo pareigas ar priėmimo į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke dienos.

**2. Kokios siūlomos naujos teisinio reguliavimo nuostatos ir kokių rezultatų laukiama**

Pagal Įstatymo 16 straipsnio 2 dalies 9 punktą savivaldybės tarybos išimtinei kompetencijai yra priskirta savivaldybės administracijos direktoriaus (savivaldybės administracijos direktoriaus pavaduotojo) atleidimas iš pareigų. Todėl tik savivaldybės taryba turi teisę priimti sprendimą dėl administracijos direktoriaus (administracijos direktoriaus pavaduotojo) atleidimo iš pareigų ir pavedimo laikinai eiti administracijos direktoriaus pareigas.

Paminėtina, kad Įstatymo 13 straipsnio 3 dalies 3 punkte, 29 straipsnio 3 dalyje nustatyta, jog savivaldybės mero siūlymu laikinai eiti savivaldybės administracijos direktoriaus pareigos pavedamos savivaldybės administracijos direktoriui, savivaldybės administracijos direktoriaus pavaduotojui, savivaldybės administracijos valstybės tarnautojui. Valstybės tarnybos įstatymo 30 straipsnio 1 dalies 1 punkte nustatyta, kad valstybės tarnautojui už pavadavimą skiriama priemoka, kurios dydis negali būti mažesnis kaip 10 procentų ir didesnis kaip 40 procentų pareiginės algos.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Priklausantis darbo užmokestis, kompensacija už nepanaudotas kasmetines atostogas (R. Užuotui – už 2018-04-17–2019-04-17 laikotarpį, P. Petkevičiui – už 2018-05-14–2019-04-17 laikotarpį), vieno mėnesio vidutinio darbo užmokesčio dydžio išeitinė išmoka, jei atitiks Valstybės tarnybos įstatymo 48 straipsnio 1 dalyje nurodytas aplinkybes, Bendrojo skyriaus vedėjai Rasai Gedvilienei 40 proc. pareiginės algos priemoka.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*-*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti -**

**6. Sprendimo projekto iniciatoriai** Savivaldybės meras Gintautas Gegužinskas

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė